als_Latn dik_Latn sag_Latn
Prokurorët gjermanë kanë kërkuar t’i hiqet imuniteti parlamentar politikanes së ekstremit të djathtë, Frauke Petry.
Bashkudhëheqësja e Alternativës për Gjermaninë, parti populiste dhe anti-islamike, është anëtare e parlamentit shtetëror në Saksoni.
Mendohet se ajo mund të përballet me akuzat për dëshmi të rreme për financimin e zgjedhjeve në vitin 2014, në rajonin e Saksonisë.
Mbështetja për partinë e saj është rritur viteve të fundit.
Sondazhet e opininit tregojnë se Alternativa për Gjermaninë mund të fitojë 8 përqind të votave në zgjedhjet parlamentare në shtator dhe të futet për herë të parë në parlamentin federal të Gjermanisë, i njohur si Bundestag.
Parlamenti shtetëror i Saksonisë do të mbajë seanca dëgjimore për të vendosur nëse do të përmbushë kërkesën për t'i hequr imunitetin zonjës Petry.
Kjo e fundit do të ftohet të flasë po ashtu në seanca.
Vendimi, megjithatë, nuk pritet para gushtit.
als_Latn als_Latn als_Latn als_Latn als_Latn als_Latn als_Latn als_Latn